XXL Steakhouse

ตามชื่อเลยครับ ร้านสเต็กที่มีคอนเซ็บที่ว่า "อิ่มอร่อย จานโต ราคาประหยัด" ร้านนี้เคยออกรายการVIPด้วยนะครับ ใครอยากติดตามเฟสบุ้คก็ได้ครับ ลองหาคำว่า XXL Steakhouse ได้เลย

ร้านนี้จะสั่งเป็นสเต็กจานเดี่ยว หรือว่าจะสั่งเป็นเซ็ตก็ได้นะครับ อย่างผมสั่งแฮมสเต็ก 89บาท ถ้าเป็นเซ็ตจะเพิ่มซุปก็กลายเป็น109บาท ถ้าเพิ่มสปาเก็ตตี้ก็จะเป็น119บาทหรือจะเป็นXXLเซ็ตที่จะมาพร้อมซุปและสปาเก็ตตี้ ราคาก็จะเป็น139บาทครับ ชุดเซ็ตสามารถบวกรวมได้ในทุกเมนูนะครับผม เอาง่ายๆถ้าเพิ่มซุปจ่ายเพิ่ม20บาท ถ้าเพิ่มสปาเก็ตตี้ จ่ายเพิ่ม30บาท ถ้าเพิ่มซุป+สปาเก็ตตี้จ่ายเพิ่ม50บาทจากราคาสเต็กครับผม

อีกเมนูนึงที่อยากแนะนำครับคือ "ไข่ลาวา" ราคา49บาท ต้มไข่ให้ไข่แดงไม่สุกนะครับ ไม่ถึงขั้นเป็นยางมะตูมด้วยซ้ำครับ แล้วนำไปชุบแป้งทอดอีกที แล้วราดด้วยแกงกะหรี่แบบญี่ปุ่นครับ เมนูนี้พอมาเสริฟถึงโต๊ะต้องรีบทานนะครับ ถ้าปล่อยไว้นานทำให้ความร้อนที่ระอุอยู่ข้างในทำให้ไข่แดงสุก จะไม่กลายเป็นลาวานะครับผม

อีกเมนูนึงก็สเต็กหมูธรรมดาครับ 69บาท ลองดูครับ รสชาติไม่เลว ราคาประหยัดอีกต่างหาก ที่ร้านยังมีอีกหลากหลายเมนูให้ด้เลือกชิมกันนะครับผม ลองเข้าไปที่เวปของทางร้านได้เลยที่ www.xxlsteakhouse.com ร้านอยู่โชคชัย4ครับ ตามแผนที่กันไปได้เลยครับผม : )